Pozornica (list)
<s>Pozornica je list pokrenut u Novom Sadu 1975. godine, u izdanju KUD Pozornice dramske umetnosti, čije je bio glasilo.</s><s>Zamišljen je prvenstveno kao list amaterskih pozorišta, ali je u njemu pažnja posvećena i drugim vidovima kulture - filmu, muzici, poeziji, humoru, itd.</s>

<s>Prvi broj 
Prvobitno je bilo zamišljeno da list izlazi četiri puta godišnje.</s><s>Međutim, do sada je izašao samo jedan broj ovog lista (1975. godine), čiju su redakciju činili Mladen Dražetin, Vladimir Stojanov i Mihajlo Molnar.</s><s>List je na svojim stranicama pretežno posvetio pažnju osnivanju i aktivnostima Pozornice dramske umetnosti, kao i problemima amaterizma u kulturno-umetničkim društvima širom zemlje.</s><s>Objavljeni su i razgovori sa glumcima i rediteljima.</s>

<s>List je u vreme izlaska prvog broja imao više od sto pedeset dopisnih članova režije, koji su postali spoljni saradnici, šaljući informacije o delatnosti amatera u svom kraju.</s><s>Iz finansijskih razloga, list je prestao da izlazi, što je zvanično konstantovano zahtevom za brisanje iz registra iz 1981. godine.</s>

<s>Drugi broj 
U toku je obnova lista i izrada njegovog drugog broja, koji će se većim delom fokusirati na istoriju delovanja Pozornice dramske umetnosti i Dopisnog pozorišta.</s><s>Novi broj će biti objavljen u formi besplatnog internet časopisa u PDF formatu na veb sajtu Pozornice dramske umetnosti.</s>

<s>Napomene</s>

<s>Literatura 
 Pozornica, godina 1, broj 1, Novi Sad, 1975.</s><s>Mladen Dražetin, Pozornica dramske umetnosti, Enciklopedija Novog Sada, knjiga 20, Novi Sad, 2002.</s>

<s>Spoljašnje veze 
 Prvi broj lista Pozornica iz 1975. godine (Digitalizovana PDF verzija)
 Pozornica dramske umetnosti i Dopisno pozorište (zvaničan veb sajt)</s>

<s>Nastanci 1975.</s><s>Srpski časopisi
Časopisi o kulturi
Kultura u Novom Sadu</s>

